Diari Oficial de la Generalitat Valenciana


Sumari del DOGV 9529, del 08-02-2023 (2023/1208)

Extracte de la Resolució d'1 de febrer de 2023, de la vicerectora de Formació Permanent, Transformació Docent i Ocupació de la Universitat de València, per la qual es convoca la novena edició del Concurs Comprendre la Societat amb Ciències Socials, curs 2022-2023 i se n'estableixen les bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9529

Data del DOGV
:   08-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1208


Data del document
:   01-02-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució d'1 de febrer de 2023, de la vicerectora de Formació Permanent, Transformació Docent i Ocupació de la Universitat de València, per la qual es convoca la novena edició del Concurs Comprendre la Societat amb Ciències Socials, curs 2022-2023 i se n'estableixen les bases reguladores. [2023/1208]  
BDNS (identif.): 673954.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria/673954   
  
Primer. Persones beneficiàries   
Col·lectius d'estudiants dels centres de secundària de la Comunitat Valenciana.  
  
Segon. Objecte  
Premi als treballs relacionats amb els problemes derivats de situacions socials pròximes a l'estudiantat dels centres de secundària i vinculades a les matèries impartides en les titulacions de grau de la Facultat.  
  
  
Tercer. Bases reguladores  
Les bases reguladores del nové concurs Comprendre la Societat amb Ciències Socials, curs 2022-2023, estan publicades en la URL: https://links.uv.es/tHYI9SG   
  
Quarta. Quantia  
Hi ha tres premis. Cada premi consisteix en:  
Una dotació per valor de 500 euros en material informàtic, audiovisual o bibliogràfic per al centre de secundària al qual pertany cadascun dels equips premiats. D'aquest import es deduiran les retencions legals corresponents, segons les característiques de l'institut o instituts guanyadors.  
Una gratificació de 500 euros per al conjunt d'estudiants i estudiantes de cadascun dels equips premiats, de la qual es deduiran la retenció fiscal corresponent.  
Una gratificació de 300 euros al tutor o tutora de cada treball premiat, de la qual es deduirà la retenció fiscal corresponent.  
El premis poden declarar-se deserts.  
  
Cinqué. Termini de presentació de sol·licituds:  
El termini per a la presentació de les sol·licituds comença l'endemà de la seua publicació en el DOGV i acaba el 10 de març de 2023.  
  
  
Sisé. Altres dades  
La sol·licitud de participació s'ha de realitzar mitjançant la inscripció del projecte amb les dades del centre, el professorat i els estudiants que hi participen, junt amb un breu resum de la problemàtica social que es pretén abordar.  
Aquesta inscripció s'ha de presentar al Registre de la Universitat de València o a qualsevol dels que preveu a aquest efecte l'article 16.4 de la llei 39/2015, d'1 d'octubre. D'acord amb el model normalitzat que s'inclou en l'annex II d'aquesta convocatòria, els projectes es poden presentar de forma complementària als registres abans referenciats, mitjançant l'adreça electrònica qjorssn.xljxbtg@la.ey   
  
València, 1 de febrer de 2023.- La vicerectora de Formació Permanent, Transformació Docent i Ocupació (p. d., de la rectora; DOGV 30.05.2022): Ángeles Solanes Corella.